Želim da te zamolim da učestvuješ u ovom istraživanju koje je moj petnički rad na seminaru psihologije. U istraživanju ispitujemo različite mehanizme laganja. Tvoj zadatak bi bio da najpre odgledaš jedan snimak krađe banke, a zatim da daješ odgovore na postavljena pitanja i zadatke, što bi ti oduzelo još 10ak minuta. Istraživanje je anonimno, tako da tvoje odgovore ne možemo da povežemo sa tobom. Ukoliko nakon istraživanja budeš imao/la pitanja vezana za istraživanje slobodno možeš da pišeš na moj mejl [viktorija.jovanovic44@gmail.com](mailto:viktorija.jovanovic44@gmail.com), ili na mejl mentora ovog istraživanja [s.dg.emir@gmail.com](mailto:s.dg.emir@gmail.com).

Na početku eksperimenta tvoj zadatak jeste da što pažljivije gledaš snimak krađe banke. Potrudi se da upamtiš što više detalja, fokus je akcija glumaca, ne i ono što pričaju. Iako je fokus na akciji glumica, zamolili bismo te da staviš slušalice pre početka snimka, i da ne budeš na bučnom mestu tokom rada na eksperimentu. Nakon odgledanog videa trebaš da odgovoriš da li su navedeni iskazi o krađi istiniti ili lažni.

Ovo dobro upamti! Kada je iskaz napisan zelenom bojom trebaš ISTINITO da odgovoriš na pitanje ,,Da li je navedeni iskaz istinit?". Onda kada je iskaz napisan crvenom bojom na to pitanje trebaš da odgovoriš LAŽNO (netačno).

Nakon pojavljivanja iskaza trebaš da razmišljaš koji odgovor trebaš da daš u zavisnosti od toga kojom bojom je ipisan iskaz. Dok razmišljaš koji odgovor trebaš da daš, istovremeno ćeš rešavati zadatak prebrojavanja tačkica ili trouglića. Nakon što odradiš zadatak prebrojavanja tačkica ili trouglića odgovaraš na pitanje o krađi sa da/ne.